On Top of Old Smoky

«On Top of Old Smoky» er en tradisjonell amerikansk folkesang og velkjent ballade, som i en innspilling med The Weavers nådde popmusikk-listen i 1951.
mini|left|Clingman's Dome - On top of old Smoky?

 «On top of old smoky, all covered with snow
 I lost my true lover, by courting so slow
 For courting's a pleasure, and parting is grief
 And a false-hearted lover is worse than a thief» «Old Smoky» kan være et høyt fjell et eller annet sted i The Ozarks eller i sentrale Appalachene, siden sangen bærer de stilistiske kjennetegnene til de skotske og irske folkene som bosatte seg i regionen.

Mulighetene innbefatter Clingman's Dome, den høyeste toppen i Great Smoky Mountains nasjonalpark, akkurat på grensen mellom statene Tennessee og Nord-Carolina. Denne toppen har fått navnet «Smoky Dome» av lokale skotsk-irske innbyggere. Men at det faktisk er dette fjellet det dreier seg om, kan være vanskelig å bevise.

Innspillingen med The Weavers til arrangement av Pete Seeger ble gjort 21. februar 1951.Decca Records in the 27500 to 27999 series Den nådde en andreplass på Billboard-listen og en førsteplass på Cash Box-listen.

 Anvendelse i populærkulturen 
Sangen er ofte parodiert, noen ganger med voldelig tekst. Et eksempel begynner med «On top of Old Smoky/All covered in blood/I found my true lover/Face down in the mud».

Lærerne er ofte anvendt som mål for barna i sangen («On top of old Smoky/All covered in sand/I shot my poor teacher/With a pink rubber band»).

En velkjent parodiversjon, «On Top of Old Spaghetti», som ble en slager med Tom Glazer i 1963, handler om tapet av en kjøttbolle «when somebody sneezed» (da noen nøs). Parodien ble selv parodiert av diskjockeyen Dick Biondi som «On Top of Old Pizza».http://www.wlshistory.com/WLS60

I sin «Schticks in One and a Half Dozen of the Other»-medley oppfant Allan Sherman denne teksten, som hinter mot én av de mer vovede versjonene: «On Top of Old Smokey/All covered with hair/Oh course, i'm referring/To Smokey the Bear».

Countrysangeren Kenny Rogers anvender noen ganger den første delen av «On Top of Old Smoky» som vits på sine konserter. Åpningstaktene  til «Lucille» spilles, mens Rogers sier noe slikt som «None of you know what song this is» («Ingen av dere vet hvilken sang dette er») og publikum svarer med «Yes we know» («Jo, det vet vi»). Rogers begynner så å synge «On Top of old Smoky».

Den svenske humoristen Povel Ramel skrev og spilte inn en svensk versjon på plate: «Högt uppe på berget, jag har till en vän, förlorat en femma, jag lär nog aldrig få den igen».

Singlen We're Coming To Your Home fra 1959 med The Three Stooges ble sunget til «On Top of Old Smokey»s melodi.

Det alternative countrybandet The Gourds baserte seg på «On Top of Old Smokey»s tekst i sangen «I'm Troubled» på deres utgivelse «Gogitchyershinebox» fra 1998,http://blogs.citypages.com/jspages/2004/06/gogitchyershine.asp men likheten med originalen var ikke påfallende.

På Sesame Street-albumet Bert & Ernie Sing-Along gjør Gover en versjon, hvor den andre linjen er «All covered with dirt»''. Så fortsetter han med å fortelle at han mistet forskjellige klær og personlige ting, innbefattet veien hjem. Han finner deretter veien hjem og påtreffer moren med alt som han trodde han hadde mistet.

Norske versjoner

Erik Leth har skrevet en dansk tekst som den norske teksten til «Kjærlighetsstien» bygger på.

Pirre P. har også skrevet en norsk tekst for den da 17-årige Wenche Myhre. I Pirre P.s versjon heter den «Jeg går på skole». Her er det komponert et nytt vers, mens refrenget tydelig bygger på den opprinnelige sangen.

 År Sangtittel Artist Tekstforfatter Platetype Plateselskap og katalognummer1951«Kjærlighetsstien»Se plateetiketten Kjell Haugen med Columbiakvintetten og korErik Leth78-plateColumbia GN 12471964«Jeg går på skole»Se plateetiketten'Wenche MyhreArne Bendiksen og Alfred NæssSingleTriola TN 366

Referanser

Kategori:Folkeviser fra USA
Kategori:Sanger fra 1951
Kategori:Singler fra 1951